Føroya Fornminnissavn er fakligi myndugleikin og skipar fyri fornfrøðiligum kanningum og øðrum kanningum av fornluti í ogn landsins. Fornminnissavnið kann í serligum føri gera frávik frá ásetingini um 100 ára aldursmark. Í ivamálum ger Fornminnissavnið av, hvat er at meta sum fornlutur. Tann, ið finnur fornlut í havinum frá fjøru og út til 24 fjórðingar frá grundlinjunum, skal beinanvegin boða Fornminnissavninum frá. Verður fornlutur tikin upp, skal hesin beinanvegin latast Fornminnissavninum.